**Kære medlemmer af Kunstgruppen Silikone**

Bestyrelsen har nyligt haft bestyrelsesmøde og der er nye ting i spil.

**Hjemmesidens kalender** for foråret 2022 vil være færdig ca. 15.12. Her kan du altid gå ind og tjekke datoer, begivenheder m.v.

**ÅRSHJUL:** Som noget nyt medsendes der her et ÅRSHJUL over arrangementer, udstillinger m.m. – overskuelig og let at printe ud, så du altid har den ved hånden!

**KreativTorsdag -dag og aftenhold:** I en periode har vi haft et aftenhold, men da tilslutningen er dalet, foreslår bestyrelsen at lægge den sammen med dagholdet. Vi foreslår også, at KreativTorsdag er åben fra kl. 11. Der er ikke noget sluttidspunkt, da alle kan blive så længe man har lyst. Det fungerer som en form for åbent hus, da nogen f.eks. gerne vil komme kl. 13 osv.

**Udviklingsgruppe:** Der er opstået en udviklingsgruppe i Silikone. Gruppen mødes et par gange om året og drøfter hvordan Kunstgruppen Silikone kan udvikle sig (ud fra devisen: ingen udvikling lig med afvikling). Gruppen består på nuværende tidspunkt af Carsten Froulund, Jytte Vad, Birgit Thygesen, Jette Crandal og Gerda Tranberg. Men der er plads til flere! Gruppen er barslet med nogle forslag, som vi gerne vil drøfte på Generalforsamlingen. Se nedenfor.

**Generalforsamling:**

Der vil blive indkaldt til generalforsamling den 21. februar kl. 19 på Skovsgård Hotel i Arentsminde.

Der vil blandt andet være følgende punkter til drøftelse:

Skal vi lave udstilling i Det Lille Sommergalleri og holde åbent i hele påskeugen?

Er der interesse for en kreativ weekend sammen på Lille Norge i Saltum i august?

Er det en god idé, at Silikones bidrag til Jammerbugt Kommunes KULTURUGE uge 40 bliver en udstilling i det fri?

Og så ønskes alle en rigtig god og glædelig jul.

Venlig hilsen fra bestyrelsen